יגור

יגור מהכרמל
יָגוּר הוא קיבוץ למרגלותיו הצפון-מזרחיים של הר הכרמל, כתשעה קילומטרים דרומית-מזרחית לחיפה, ונמצא בפתחו של נחל יגור. זהו אחד מהקיבוצים הגדולים ביותר בישראל. היה שייך לקיבוץ המאוחד ולאחר איחוד התנועות הקיבוציות שייך לתנועה הקיבוצית. שמו של הקיבוץ ניתן בהשפעת שמו של הכפר הערבי יאג'ור שהתקיים עד 1948, כ-3 קילומטרים צפונית-מערבית ליגור.

==היסטוריה==
בראשית שנות העשרים קנה יהושע חנקין 468 דונם מאדמות הכפר מסוחרי הקרקעות סורסוק וסלים ח'ורי עליהן הוקם קיבוץ יגור. בטרם נוסד הקיבוץ חנו ועבדו בקרקעותיו למשך כשנה (1920–1921) אנשי "השומר הצעיר" חברי גדוד שומריה.

רופא, שנשלח באוגוסט 1921 לבדוק את השטח של יגור לפני ההתיישבות עליו, מספר: "יש ביגור שתי ביצות בלבד, שאפשר לייבשן בקלות. אך יש להביא בחשבון את השפעת נחל קישון. אפשר לחפור תעלה אל הקישון ולבנות רשת של תעלות שתייבשנה את הביצות. הקישון אינו מזיק בסביבה זו".

קיבוץ יגור נוסד בשנת 1922 על ידי חלק מחברי קבוצת "אחווה". מתחילת שנת תרפ"ג (סוף 1922) התגוררה הקבוצה בחושות של "סלמיה" – מספר חושות של אריסים בשטח שנרכש על ידי "חברת מלט פורטלנד נשר בע"מ" ליד יאג'ור. מנהל המפעל, שניאורסון, התיר להם להתגורר יחד עם השומרים בשטח וזאת כדי לחזק את הנוכחות היהודית במקום. אולם כשנגשו להקמת המפעל<ref></ref> בקיץ 1923 הם נתבקשו לעזוב את המקום ועברו לנקודת הקבע לקראת תחילת תרפ"ד. תחילה עסקו המתיישבים בייבוש הביצות של נחל קישון ובהכשרת הקרקע בסביבתו. אחרי כן הוקמו ענפי המשק השונים והקיבוץ גדל והתפתח. ביגור משק חקלאי מעורב מפותח, מפעלי חרושת (לגין) ותחבורה. חלק מהמתיישבים עבד בבית החרושת למלט בנשר, והיו חברים במועצת הפועלים שהוקמה בשם "מועצת הפועלים יגור-נשר" שלאחר מספר שנים התמזגה עם מועצת פועלי חיפה. סניף של הקיבוץ התקיים בעתלית, שבו שהו חלק מחברי הקיבוץ שעבדו במחצבות בעתלית.

בתחילת אפריל 1931 הותקף רכב של הקיבוץ ושלושה מחברי הקיבוץ נהרגו וכתוצאה מהאירוע הוקמה בסמוך לקיבוץ תחנת משטרת יגור.

ישנם עסקים רבים בקיבוץ כגון: באלאגן, אשר משמש הורים וילדים ומרכז פעילות, מטבחי קיבוץ יגור, אשר הוקמה על ידי תושבי הקיבוץ.

בשנת 1937 הוקם, במסגרת עליית הנוער בסמוך לקיבוץ, בית הספר למקצועות המלאכה ע"ש לודוויג טיץ הראשון לנוער עולה מגרמניה על שם לודוויג טיץ, אחד ממנהיגי הנוער היהודי בגרמניה. מבנה בית הספר תוכנן על ידי האדריכל אריך מנדלסון. מבין בוגרי בית הספר: קצינים בכירים בצה"ל כגון אהרון דורון, עוזי גל ואחרים. בקיבוץ פעל שנים רבות האמן ערי גלאס, אביו של עוזי גל, שהיה גם המאייר של "הגדת יגור".

בימי המאבק של היישוב נגד השלטון הבריטי היה קיבוץ יגור מרכז חשוב של "ההגנה". ב"שבת השחורה" (29 ביוני 1946) בשעות לפנות בוקר, פרצו חיילים של הדיוויזיה השישית המוטסת בשריונים<ref></ref>. בעקבות ההתנגדות היוצאת דופן של חברי הקיבוץ השתמשו הבריטים בגזים מדמיעים ולבסוף הצליחו להתחיל בחיפושים בשעות הצוהריים. הבריטים חיפשו בקיבוץ במשך יום וחצי, משך זמן ארוך במיוחד ביחס לחיפושים אחרים שערכו הבריטים. הבריטים ריכזו את חברי הקיבוץ בחדר האוכל<ref></ref>, ואת הגברים שלחו למחנה המעצר בעתלית. בקיבוץ נמצא מחסן נשק מחוזי של ההגנה<ref></ref> (הסליק של קיבוץ יגור) שם נמצאו 94 מרגמות, 325 רובים, כ-80 אקדחים, אלפי פצצות מרגמה ורימונים, 105 אלף כדורי רובה ועשרות תת-מקלעים ומקלעים<ref></ref>. בעת עזיבת הבריטים מן הארץ, רכשה ההגנה את רוב הנשק שהוחרם בשבת השחורה. בעקבות האירועים ביגור, נקראה אוניית מעפילים על שם יגור.

ביגור פועל בית ספר תיכון שש שנתי בשם "כרמל זבולון", המיועד לבני הנוער מכל רחבי מועצה אזורית זבולון, וכמו כן מגיעים תלמידים מהיישובים הסמוכים למועצה (נשר, קריית אתא, קריית טבעון, יקנעם עילית ורמת ישי).

==ממצאים ארכאולוגיים==
בשנת 1979 בעת ביצוע עבודות בפתח נחל יגור נמצאה מערת קבורה חצובה בסלע הקירטון הרך. החפירות בוצעו על ידי בני הקיבוץ בפיקוח רשות העתיקות. אורכה של המערה כ-10 מטר והיא נחלקת ל-5 חלקים עיקריים. מפני שטח הקרקע נחפר פיר אנכי לתוך פנים הסלע בעומק 1.5 מטר ובקוטר 90 ס"מ. מהפיר נחצבה מנהרה באורך וקוטר דומים שהובילה אל חלל מערת מבוא. פתח המנהרה נחסם באבן גדולה. גודל מערת המבוא אורך 4 מטר ורוחב 2 מטר. גובהה 2 מטר. במערת המבוא נמצאו כלי מנחה עבור המתים. מערת המבוא הובילה לשתי מערות נוספות. באחת המערות נמצאו שרידי שלד אדם ובסמוך לו כלי מנחה וכן שני מרצעי נחושת, שישה חרוזים וצדפים. פריטים אלה מעידים על קבורת אישה. במערת קבורה נוספת שהייתה במפלס נמוך יותר נמצאו שלד ללא ממצא קרמי מלווה. על פי השיניים ניתן להניח שהשלד היה של ילד או נער צעיר. על פי ממצאים בשטח הניחו החופרים שמדובר בקבורה משנית.

על פי הממצאים הקרמיים וצורת המערה תוארכה מערת הקבורה לתקופת הברונזה הביניימית בין 2300 לפנה"ס ועד 2000 לפנה"ס. הממצא הקרמי כלל 11 כלי חרס, שש פכיות בעלות ידית אחת, 3 קומקומונים בעלי זרבובית ארוכה, קומקומון בעל פיה רחבה ובסיס של פכית. חמשת כלים אחרונים אלה עשויים על אובניים מחרס דק. כלים דומים נמצאו במערות קבורה ליד תל מגידו והם מעידים על קשר בין האזורים. בנוסף נמצאו 2 מרצעים מנחושת, מחט פריפה, מחרוזת וכלים מאבן צור.

בנוסף למערת הקבורה נמצאו באזור יגור ממצאים ארכאולוגיים נוספים: כלי צור מהתקופה הנאוליתית, ממצאי חרסים מתקופת הברזל, התקופה ההלניסטית והתקופה הרומית והביזנטית.
==גלריית תמונות==
{| align=center
|<gallery widths="150" heights="150" perrow="4">
קובץ:Yagur – Nesher, the Green Path – Mount Carmel 033.JPG|צומת יגור, לידו מימין משתלת יגור והאזור המסחרי, בתחתית בית הספר האזורי. מבט מהשביל הירוק בין יגור לנשר
קובץ:Yagur – Nesher, the Green Path – Mount Carmel 066.JPG|בית הספר האזורי "כרמל זבולון" ביגור. מבט מהשביל הירוק בין יגור לנשר
קובץ:Yagur – Nesher, the Green Path – Mount Carmel 023.JPG|מבט מהר הכרמל על יגור לכוון מזרח
קובץ:Jagur 081.jpg|מראה קיבוץ יגור מהכרמל
קובץ:בית המסילאים - תחנת רכבת - קיבוץ יגור (22).JPG|שלט הסבר על תחנת הרכבת בית המסילאים בקיבוץ יגור
קובץ:בית המסילאים - תחנת רכבת - קיבוץ יגור (91).JPG|בית המסילאים
קובץ:בית המסילאים - תחנת רכבת - קיבוץ יגור (93).JPG|גן אביבים בקיבוץ יגור
קובץ:הסליק בקיבוץ יגור - עמק זבולון (53).JPG|הסליק ביגור
קובץ:PikiWiki Israel 13123 quot;The Circlequot; and dining house in Yagur.jpg|alt=|המדשאה המרכזית וחדר האוכל, 19 במאי 2011
קובץ:Yagur (1).jpg|alt=|אולם חדר האוכל, 1 בנובמבר 2018
קובץ:PikiWiki Israel 13122 quot;The Circlequot; and dining house.jpg|alt=|שלט על חדר האוכל "העיגול", 19 במאי 2011
</gallery>
|}

===תמונות היסטוריות===
{| align=center
|<gallery widths="150" heights="150" perrow="4">
קובץ:The camp of gdud 'Shomeria'.jpg|מחנה גדוד שומריה (1920–1921) על אדמות קיבוץ יגור של היום
קובץ:YagurTrainStation.jpg|נוסעים ממתינים בתחנת יגור (1939)
קובץ:Ludwig t yagur 1.JPG|תעודת גמר מבית הספר ע"ש לודוויג טיץ, דצמבר 1942
קובץ:Ludwig t yagur 2.JPG|מבנה בית הספר ע"ש לודוויג טיץ, 1941
קובץ:Ludwig t yagur 3.JPG|כיתה בבית הספר למלאכה ע"ש לודוויג טיץ, 1941
קובץ:Ludwig t yagur 4.JPG|סדנה מבית הספר למלאכה ע"ש לודוויג טיץ, 1941
קובץ:PikiWiki Israel 6407 Geography of Israel.jpg|קיבוץ יגור ומפרץ חיפה בשנת 1942, כפי שנשקפו מגג בית הספר ע"ש לודוויג טיץ
קובץ:PikiWiki Israel 6426 Education in Israel.jpg|חניכי מחזור 1940–1942, של בי"ס טיץ בצילום קבוצתי, בשנת 1940
קובץ:PikiWiki Israel 6413 Settlements in Israel.jpg|מקהלת קיבוץ יגור, כפי שצולמה ב-20 במאי 1942
קובץ:PikiWiki Israel 6416 School.jpg|סדנה מבית הספר למלאכה ע"ש לודוויג טיץ, 1941
קובץ:PikiWiki Israel 6415 Israel Defense Forces.jpg|קורס אלחוטנים של ארגון ההגנה, קיבוץ יגור 1943
קובץ:PikiWiki Israel 6411 School.jpg|קבוצת חניכים מבי"ס טיץ, שנת 1942
קובץ:Kibutz Yagur after the Black Shabath (Operation Agatha) H ih 040.JPG|חדר הפוך לאחר חיפוש שנערך על ידי חיילים בריטיים בשבת השחורה, 29 ביוני 1946
</gallery>
|}

==לקריאה נוספת==
*[https://simania.co.il/bookdetails.php?item_id=479778 ספר יגור] – 40 שנה לעלייה לקרקע. עורך: זאב רימון. הוצאת משק יגור, 1965.
*[https://simania.co.il/bookdetails.php?item_id=384161 נווה הסלעים] – מאת חיים טהרלב. פואמה רחבת היקף המתארת את חיי היום יום ביגור בשנות השלושים והארבעים. משרד הביטחון – ההוצאה לאור 1998.
*[https://simania.co.il/bookdetails.php?item_id=20321 משק יגור טיוטה] – ספר שירים קצרצרים של יורם טהרלב, שנולד וגדל ביגור, על חייו בקיבוץ בתקופת ילדותו. הוצאת הקיבוץ המאוחד 1975.
*[https://simania.co.il/bookdetails.php?item_id=20113 הנשיקה הראשונה] – שתול רובו ככולו בנופיו של קיבוץ יגור. הוצאת הקיבוץ המאוחד 1979.

==קישורים חיצוניים==

*
*[http://carmelz.org אתר בית הספר "כרמל זבולון"]
*תמונות [https://haifa-primo.hosted.exlibrisgroup.com/primo-explore/collectionDiscovery?vid=HAU&inst=972HAI_MAIN&collectionId=81164425900002791&lang=iw_IL מאוסף קיבוץ יגור] מתוך האוספים הדיגיטליים של ספריית יונס וסוראיה נזריאן, אוניברסיטת חיפה
*מיכאל יעקובסון, [https://michaelarch.wordpress.com/2016/01/16/סיבוב-בקיבוץ-יגור/ סקירה מצולמת על אדריכלות בקיבוץ יגור], באתר 'חלון אחורי', 16 בינואר 2016
*
*[http://shvilist.com/k13.html קטע שביל ישראל] העובר בקיבוץ
* 

==הערות שוליים==

*
קטגוריה:קיבוצים
קטגוריה:שביל ישראל
קטגוריה:קיבוצי הקיבוץ המאוחד
קטגוריה:קיבוצים במחוז חיפה
קטגוריה:יישובים במחוז חיפה
קטגוריה:מועצה אזורית זבולון
קטגוריה:עמק זבולון
קטגוריה:יישובים שהוקמו ב-1922
קטגוריה:יישובים עבריים המשמרים שם ערבי